Lolland-Falsters Stifts-Tidende, 1842-09-19
Om den farlige Forbryder Ole Høiland hedder det fra Drammen under 1ste September: Ved det idag over Ole Høiland af Politifuldmægtig Lambrechts optagne Politiforhør forklarede Paa gjeldende, at det til anstundende 17de dennes er 3 Aar siden han deserterede fra Aggershuusfæstnings Slaveri. Siden han undflyede fra Fæstningen forklarede han at have opholdt sig paa mangfoldige Steder, som han foregav nu at være en Umulighed for ham strax at kunne opgive, men den første Tid, efterat han var rømt fra Fæstningen, opholdt han sig i nogle Skove (Holmen og Riis=Skove) og derfra tog han Touren henad til Drammen og opholdt sig i Begyndelsen i Nærheden af Konnerudværket hos Arbeidsmand Ole Teten eller Bag lien, hvem han stiftede Bekjendtskab med i Aaret 1832, da han ligeledes var deserteret fra Aggershuus Fæstning. Denne Mand har han siden jevnlig pleiet Forbindelse med, naar han har været i sin Frihed, og har han til Gjengjeld for de modJnqvisiten udviste Tjenester meget ofte givet ham Penge, 20 a 25 Spd. af Gangen, undertiden noget mindre, og troer Jnqvisiten for vist, at han, i den Tid han har været kjendt med bemeldte Ole Teten, har givet ham 2 a 300 Spd. Paagieldende forklarede videre, at han aldeles ikke har begaaet nogetsomhelst Tyveri, siden han deserterede i 1839, og foreholdt, at han maatte være den, som havde forøvet det betydelige Pengetyveri, som for2 Aar siden blev begaaet paa W. Egebergs Contoir i Christiania, benægtede han paa det Bestemteste enten selv eller i Forening med Andre at have udøvet dette, og hvad de Klædningsstykker angaaer, som han nu var iført, da havde han faaet disse paa de forskjellige Steder, hvor han under sin Flugt har opholdt sig; det er ikke de samme som de, han tillagde sig strax da han var flygtet fra Aggershuus Fæstning i 1839, men han forklarede, at have baade havt og opslidt flere Ombytninger af Klæder siden den Tid. – Administr. bemærkede endvidere, at da en af Politiets Betiente, Andersen, var ved Skræder Niels Tetens Kone blevet vidende om, at Ole Høiland ventedes at skulle ankomme. til Ole Tetens Bolig, blev Niels Teten, efter at være behørig instrueret, paalagt, som den, der kjendte Ole Høiland, at begive sig til Skoven og der indlade sig i Samtale med Paagieldende, indtil Politiet kunde komme til for at gribe ham Kl. 8 igaar Aftes begav Administr. sig i Forening med de tidligere nævnte 3 Personer op til O. Tetens Bolig, hvor man ankom omtrent Kl. 11, og da man var kommen i Nærheden af Huset, hørte Niels Teten Politiets Komme og gjorde Anskrig, hvorpaa de ovennævnte Personer løb til og fand strax inde i Skoven saavel Ole Høiland som Niels Teten, der var kastet overende af Førstnævnte, og de fik nu overmandet samt bagbundet Ole Høiland, der saaledes blev bragt ind i Ole Tetens Huus, hvor man ved Hielp af Haand jern og andre medbragte Reqvisiter sikkrede sig hans Person, indtil han kunde blive bragt i Raadstue Arresten, hvorhen han senere om Natten af ovennævnte 4 Personer blev transporteret. Efter Paagribelsen blev Paagieldende strax underkastet nøiagtig Visitation, men der forefandtes da kun et gammelt Gevær og nogle ubetydelige Smaating hos ham. Til Slutning bemærkede Administrator, at han saavelsom de 3 nævnte Personer ansee sig berettigede til at fordre udbetalt den af det Offentlige for Ole Høilands Paagribelse udsatte Sum hvilken de efter Overeenskomst vilde fordeele imellem sig. - Derefter blev Forhøret sluttet, hvorpaa Ole Høiland af Politiet blev transporteret til Aggershuus Fæstning. Ved Afreisen brød imidlertid Forbittrelsen mod Angiveren Niels Teten og dennes Fader Ole Teten løs hos den temmelig betydelige Folkemasse, der havde samlet sig udenfor Raadstuen, og den arme Niels Teten blev forfulgt med Stød og Slag i den Grad, at han maatte tye til Politiets Beskyttelse, der ogsaa tog ham i Varetægt paa Raadstuen, imedens det lykkedes Faderen Ole Teten at undslippe sine Forfølgere.